
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 937 


7 Νοεμβρίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός όρων και περιορισμών δόμησης σε γήπε¬ 
δο που προορίζεται για την ανέγερση εγκαταστά¬ 
σεων του Παγκρήτιου Εθνικού Σταδίου και βρίσκε¬ 
ται στην εκτός σχεδίου περιοχή του Δήμου Ηρα¬ 


κλείου (Ν. Ηρακλείου). 1 

Κήρυξη έκτασης 25 στρ. ως αναδασωτέας στη θέση 
«Κάμπος» περιφέρειας δημοτικού διαμερίσματος 

Βρουβιανών Δήμου Ινάχου. 2 

Κήρυξη ως αναδασωτέας έκτασης εμβαδού, 0,300 
στρεμμάτων στη θέση «Τσούκα» περιφέρειας του 
Δήμου ΟπουντίωνΔ.Δ. Μαρτίνου του Ν. Φθιώτιδας. 3 


ΑΠΟΦΑΣΕΙΣ 

Αριθ. 26773/6493 (1) 

Καθορισμός όρων και περιορισμών δόμησης σε γήπεδο 
που προορίζεται για την ανέγερση εγκαταστάσεων 
του Παγκρήτιου Εθνικού Σταδίου και βρίσκεται στην ε¬ 
κτός σχεδίου περιοχή του Δήμου Ηρακλείου (Ν. Ηρα¬ 
κλείου) . 

Η ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡ/ΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

Ι.-Τις διατάξεις τηςπαραγ. 2 (περ. α καιγ) του άρθρου 
2του Ν. 2730/1999 «Σχεδιασμός, ολοκληρωμένη ανάπτυ¬ 
ξη και εκτέλεση Ολυμπιακών Έργων και άλλες διατάξεις» 
(Α' 130) όπως τροποποιήθηκαν με την παραγ.1 (περιπτ. γ 
και δ) του άρθρου 1 του Ν. 2947/2001 «Θέματα Ολυμπια¬ 
κής Φιλοξενείας, Έργων Ολυμπιακής Υποδομής και άλ¬ 
λες διατάξεις» (Α' 228). 

2. -Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), όπως αυτό 
προστέθηκε με το άρθρο 27 του Ν. 2081/1992 (Α' 154) και 
τροποποιήθηκε με την παρ.2α του άρθρου 1 του Ν. 
2469/1997 (Α'38). 

3. - Την 100191/15.6.2001 κοινή απόφαση των Υπουρ¬ 
γών Περιβάλλοντος, Χωροταξίας και Δημοσίων Έργων 
και Πολιτισμού «Έγκριση περιβαλλοντικών όρων για την 


κατασκευή και λειτουργία του «Παγκρήτιου Σταδίου» στο 
Ηράκλειο Κρήτης. 

4. - Την 220/2001 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

5. - Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1.- Στο γήπεδο,που προορίζεται για την ανέγερση ε¬ 
γκαταστάσεων του Παγκρήτιου Εθνικού Σταδίου και βρί¬ 
σκεται στην εκτός του εγκεκριμένου ρυμοτομικού σχεδί¬ 
ου περιοχή του δήμου Ηρακλείου (Ν. Ηρακλείου), όπως 
φαίνεται περικλειόμενο με στοιχεία Α, Β, Γ, Δ, Ε, Ζ, Η, Θ, 
I, Κ, Λ, Μ, Ν, Ξ, Ο, Π, Ρ, Σ, Τ, Υ, Υ', Υ", Φ, X, Ψ, Ψ', Ψ" Ω, Ω1, 
Ω2, Ω3, Ω4, Ω5, Α και πράσινη γραμμή στο σχετικό πρω¬ 
τότυπο διάγραμμα σε κλίμακα 1:1000, που θεωρήθηκε α¬ 
πό τον Προϊστάμενο της Διεύθυνσης Τοπογραφικών Ε¬ 
φαρμογών με την 26773/2001 πράξη του και που αντίτυ¬ 
πό του σε φωτοσμίκρυνση δημοσιεύεται με την παρούσα 
απόφαση, καθορίζονται όροι και περιορισμοί δόμησης, 
ως εξής: 

α. Επιτρέπονται οι εγκαταστάσεις: 

- Στίβου 400 μ. με 8 διαδρομές 

- Κολυμβητικής δεξαμενής και δεξαμενής εκμαθήσεως 

- Κωπηλατηρίου 

- Αιθουσών πολλαπλών χρήσεων 

- Αιθουσών πίνγκ-πόνγκ 

- Γηπέδου ποδοσφαίρου 

- Αίθουσας άρσης βαρών 

- Αίθουσας αεροβόλου όπλου 

- Γ ραφείων διοίκησης και γραφείων ομοσπονδιών-συλ- 
λόγων κλπ. 

- Χώρων εξυπηρέτησης θεατών 

- Βοηθητικών χώρων (αποδυτήρια,λουτρά, κυλικείο - ε¬ 
στιατόριο,αποδυτήρια και λουτρά αναπήρων αθλητών, 
χώροι εξυπηρέτησης προπονητών και διαιτητών, ιατρεία, 
χώροι φυσιοθεραπείας, αποθηκευτικοί χώροι, γραφεία 
και χώροι πυροσβεστικής υπηρεσίας, αστυνομίας και α¬ 
σθενοφόρου). 

β. Μέγιστο ποσοστό κάλυψης: είκοσι τοις εκατό (20%) 
της επιφάνειας του. 

γ. Συντελεστής δόμησης: τέσσερα δέκατα (0,4). 

δ. Το μέγιστο επιτρεπόμενο ύψος,ορίζεται ως εξής: 

- για το στάδιο και τις λοιπές αθλητικές εγκαταστάσεις 

μεγάλης κλίμακας: είκοσι πέντε (25) μέτρα. 

- για τα μεταλλικά στέγαστρα και τους πίνακες αποτε¬ 
λεσμάτων: τριάντα τρία (33) μέτρα. 

- για τους πυλώνες: πενήντα πέντε (55) μέτρα. 

- για τα λοιπά κτίρια: πέντε (5) μέτρα. 

ε. Πάνω από το μέγιστο επιτρεπόμενο ύψος των ανε- 
γερθησομένων κτιρίων επιτρέπεται η κατασκευή απολή¬ 
ξεων κλιμακοστασίων μεγίστου ύψους 2,7 μέτρων. 

στ. Η ελάχιστη απόσταση των ανεγερθησομένων κτι¬ 
ρίων από τα ανατολικά, βόρεια και νότια όρια του γηπέ¬ 
δου ορίζεται σε πέντε (5) μέτρα, πλήν του σταδίου και των 
λοιπών αθλητικών εγκαταστάσεων μεγάλης κλίμακας 
που ορίζεται σε δέκα (10) μέτρα. Από το δυτικό όριο του 
γηπέδου (προς τον Ξηροπόταμο) η ελάχιστη απόσταση 
των ανεγερθησομένων κτιρίων ορίζεται σε σαράντα πέντε 
(45) μέτρα. 

ζ. Οι εγκαταστάσεις στο χώρο του Εθνικού Παγκρήτιου 
Σταδίου ανεγείρονται σύμφωνα με την εγκεκριμένη μελέ¬ 
τη από τη Γενική Γραμματεία Αθλητισμού. 


η. Κατά την κατασκευή και λειτουργία των εγκαταστά¬ 
σεων του Εθνικού Παγκρήτιου Σταδίου τηρούνται οι πε¬ 
ριβαλλοντικοί όροι που εγκρίθηκαν με την 100191/ 
15.6.2001 κοινή απόφαση Υπουργών Περιβάλλοντος, Χω¬ 
ροταξίας και Δημοσίων Έργων και Υπουργού Πολιτισμού. 

θ. Για την έκδοση οικοδομικών αδειών απαιτείται η σύ¬ 
νταξη γεωτεχνικής μελέτης και η εφαρμογή των διατάξε- 
ωντου Νέου Αντισεισμικού Κανονισμού (ΝΕΑΚ 2000). 

ι. Κατά τις εκσκαφές και θεμελιώσεις πρέπει να λη- 
φθούν τα κατάλληλα μέτρα για την απαγωγή των υδάτων, 
τη στεγανοποίηση και την ευστάθεια των πρανών εκσκα¬ 
φών. 

2.- Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 31 Οκτωβρίου 2001 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

Αριθ. 2265 (2) 

Κήρυξη έκτασης 25 στρ. ως αναδασωτέας στη θέση «Κά¬ 
μπος» περιφέρειας δημοτικού διαμερίσματος Βρου- 
βιανών Δήμου Ινάχου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΟΣ 

Έχοντας υπόψη: 

1. Τις διατάξεις «περί διοικητικής αποκέντρωσης». 

2. Τις διατάξεις του άρθρου 117 παρ. 3 του Συντάγμα¬ 
τος. 

3. Τις διατάξεις του Ν. 998/79 «περί προστασίας δασών 
κ.λ.π.» και ειδικότερα: α) του άρθρου 38 παρ. 1 και β) του 
άρθρου 41 παρ. 1. 

4. Τις με αρίθμ. α) 160417/1180/8.7.1980, β) 182447/ 
3049/24.9.1980 και γ) 141823/4.2.1983 διαταγές του Υ¬ 
πουργείου Γεωργίας. 

5. Τις διατάξεις των άρθρων 1 παρ. 1, 2 παρ. 1δ, 5 παρ. 
3β, 6 παρ.7 και 7 παρ.2 του Ν. 2503/97 «Διοίκηση, Οργά¬ 
νωση, Στελέχωση της Περιφέρειας». 

6. Την αριθ. 3396/24.9.2001 πρόταση του Δασαρχείου 
Αμφιλοχίας περί κηρύξεως αναδασωτέας έκτασης. 

7. Την αριθμ. 159/10.9.97 απόφαση του Γενικού Γραμ¬ 
ματέα Περιφέρειας Δυτικής Ελλάδος. 


8. Την αριθ. 186 Γ.Γ./30.6.1998 (ΦΕΚ 727/Β/98) απόφα¬ 
ση του Γενικού Γραμματέα Περιφέρειας Δυτικής Ελλά¬ 
δος «περί ανάθεσης αρμοδιοτήτων», αποφασίζουμε: 

Κηρύσσουμε αναδασωτέα, με σκοπό την προστασία για 
την επαναδημιουργία της δασικής βλάστησης που 
καταστράφηκε από πυρκαγιά με φυσική ή τεχνητή αναγέν¬ 
νηση και την διατήρηση του χαρακτήρα της δασικής έκτα¬ 
σης ώστε να αποκλεισθεί η διάθεση αυτής για άλλο σκότιο, 
την παραπάνω δημόσια δασική έκταση των 25 στρεμμάτων 
που ήταν καλυμμένη από κέδρο και ανήκει στην κατηγορία 
των άρθρων 3 παρ. 1 και 4 παρ. Ιε του Ν. 998/79, που βρί¬ 
σκεται στη θέση «Κάμπος» περιφέρειας δημοτικού διαμε¬ 
ρίσματος Βρουβιανών Δήμου Ινάχου και έχει όρια: 
Ανατολικά: Με δημόσια δασική έκταση 
Δυτικά: Με δημόσια δασική έκταση 
Βόρεια: Με δημόσια δασική έκταση 
Νότια: Με δημόσια δασική έκταση 
όπως φαίνεται στο συνημμένο διάγραμμα, που αποτε¬ 
λεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 10 Οκτωβίου 2001 
Με εντολή Γ εν. Γ ραμματέα Περιφέρειας 
Ο Γενικός Διευθυντής 
ΠΑΝΑΓΙΩΤΗΣ ΣΚΟΥΡΑΣ 

Αρίθ. 3117 (3) 

Κήρυξη ως αναδασωτέας έκτασης εμβαδού, 0,300 
στρεμμάτων στη θέση «Τσούκα» περιφέρειας του Δή¬ 
μου Οπουντίων Δ.Δ. Μαρτίνου του Ν. Φθιώτιδας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις της παραγρ. 3 του άρθρου 117 του Συ¬ 
ντάγματος. 

2. Τις διατάξεις του Ν. 2503/97 «Διοίκηση, Οργάνωση, 
Στελέχωσητης Περιφέρειας κ.λ.π.» 

3. Τις διατάξεις του Ν. 998/79 «Περί προστασίας των δα¬ 
σών και των δασικών εν γένει εκτάσεων της Χώρας» και 
συγκεκριμένα: 

α. Του άρθρου 41 παρ.1, β. του άρθρου 38παρ. 1 

4. Τις διαταγές του Υπουργείου Γεωργίας: 

α. 160417/1180/8.7.1980, β. 182447/3049/24.9.1980. 

5. Τις διατάξεις του άρθρου 29 του Ν. 2081/1992. 

6. Την αριθ. 5910/23.7.1999 (ΦΕΚ 1640/Β/99) απόφαση 
του Γ.Γ.Π.Σ.Ε «Μεταβίβαση αρμοδιοτήτων στους Προϊ¬ 
σταμένους των Δασικών Υπηρεσιών». 

7. Την αριθμ. 4369/10.10.2001 πρόταση του Δασαρχεί¬ 
ου Αταλάντης, από την οποία προκύπτει ότι η έκταση που 
αναφέρεται στο θέμα είχε κατά το χρόνο της καταστρο¬ 
φής της, που έγινε σττό πυρκαγιά την 13.8.2001 Δασικό 
χαρακτήρα κατά την έννοια του άρθρου 3 παρ. 1, του Ν. 


998/79 και ως εκ τούτου επιβάλλεται η κήρυξη της ως α¬ 
ναδασωτέας, αποφασίζουμε: 

Κηρύσσουμε αναδασωτέα με σκοπό την επανεγκατά- 
σταση, με φυσική ή τεχνητή αναγέννηση, της δασικής 
βλάστησης που καταστράφηκε από πυρκαγιά την 
13.8.2001, τη Δημόσια δασική έκταση εμβαδού 0.300 
στρεμμάτων που βρίσκεται στη θέση «Τσούκα» περιφέ¬ 
ρειας Δήμου Οπουντίων, Δ.Δ. Μαρτίνου και προσδιορίζε¬ 
ται από τα στοιχεία: Α-Β-Γ-Δ-Α όπως αυτή φαίνεται στο 
συνημμένο διάγραμμα το οποίο αποτελεί αναπόσπαστο 
μέρος της αποφάσεως αυτής και έχει όρια: 

Ανατολικά: Με έκταση κατεχόμενη από ιδιώτες 

Δυτικά: Ομοίως ως άνω 

Βόρεια: Με δημόσιο δάσος πεύκης. 

Νότια: Ομοίως ως άνω. 

Η απόφαση αυτή ισχύει από της κοινοποιήσεως της αρ- 
μοδίως (άρθρο 41 Ν. 998/79) και προ της δημοσιεύσεως 
της στην Εφημερίδα της Κυβερνήσεως (άρθρο 37 Ν. 
3200/55). Από τις διατάξεις αυτής της απόφασης δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Λαμία, 22 Οκτωβρίου 2001 

Με εντολή Γεν. Γραμματέα Περιφέρειας 
Ο Διευθυντής Δασών 
ΔΗΜΗΤΡΙΟΣ ΤΣΟΥΤΣΟΣ 

